Järgnev saade on valminud tänu J.Meyeri teenistuspartnerite toele.
Vaata, palju liigeseid sul on!
Need on kõik loodud, et saaksime liigutada ja midagi teha, mitte...
diivanil lihtsalt lebada, pult käes...
"Ma ei tea, miks ma ennast nii halvasti tunnen?"
IGAPÄEVAELU RÕÕMUD
"Uute harjumuste juurutamine ja vanade juurimine."
Eile õhtul seadsin päris head alustalad,
mida aja puuduse tõttu korrata ei saa.
Tahan aga mainida, et meil kõigil on harjumused.
On uuritud, et kuni 40% meie tegudest on harjumuspärased.
See tähendab, et tavaliselt me ei pane neid tähelegi.
Tegutseme automaatselt, sest oleme seda nii palju teinud,
et see on muutunud osaks meist.
Harjumused kujunevad järjepidevuses
ja neid saab muuta järjepidevusega.
Kui korduvalt midagi teha, kujuneb harjumus
ning kui korduvalt midagi tegemata jätta,
tekib harjumus seda mitte teha.
Kui sa sellega harjunud oled, siis igatsed seda,
kuid hiljem ei tundu see enam õigegi.
Ärgem aga keskendugem halbadele harjumustele.
Kui ma ütlesin, et jutlus on headest harjumustest,
mõtlesite koheselt oma halbadele.
Ärge keskenduge neile!
Keskenduge heade harjumuste kujundamisele,
sest usun, et kui loome piisavalt häid harjumusi,
ei jää halbadele enam ruumi.
Eile rääkisin esimesest harjumusest minu raamatus.
Kokku on neid raamatus 14.
Esimene on "Jumala harjumus".
Kui veedad Jumalaga regulaarset kvaliteetaega
ja kui oled Jumala Sõnaga kursis,
siis see ise elimineerib enamus teisi harjumusi.
Kes usub, et Jumalaga aja veetmine muudab midagi su elus?
Jätkame nende harjumuste uurimist.
Meie kaks fundamentaalset salmi:
Roomlastele 12:21 - võidame kurja ära heaga.
Võidame kurja ära heaga,
nii et võidame halvad harjumused heade harjumuste kujundamisega.
Teine on: "Käige Vaimus, siis te ei täida lihalikke himusid."
See on Galaatlastele 5:16
Vaatame kõigepealt Roomlastele 5:5,
sest tahan kõigepealt rääkida natuke mõtetest ja sõnadest.
"Harjumus õigesti mõelda ja rääkida."
Ma ei peatu sellel kaua,
sest mainin seda mingil määral pea igas jutluses.
Ma ei saa seda välja jätta, kui mul sel teemal raamat on,
nii et kuulete natuke mõtetest ja sõnadest.
Vabandust, Roomlastele 8:5 Piibli laiendatud tõlkes.
Kas meil pole tublid abilised, kes meiega sammu peavad?
"Sest need, kes elavad lihaliku loomuse järgi
ja kes on patuste ihade kontrolli all,
keskenduvad ja ajavad taga seda, mis ihu rahuldavad.
Kes aga Vaimu järgi elavad
ja kes on Vaimu ihade kontrolli all,
keskenduvad ja otsivad asju, mis rahuldavad Püha Vaimu."
Loeme seda salmi nüüd veidi testmoodi.
"Need, kellel on halvad harjumused,
keskenduvad neile ja on nende kontrolli all.
Need, kellel on head harjumused,
on nende kontrolli all, sest nad keskenduvad headele harjumustele.
Inimene järgneb oma mõtetele."
Sinu tegudele eelnevad alati mõtted.
Halbu harjumusi ei saa muuta halbade mõtetega.
Häid harjumusi ei saa luua halbade mõtetega.
Kõigepealt pead uskuma, et suudad seda teha.
Uuenda oma meelt sel alal-
mida enam sellest mõtled ja räägid, seda parem.
Koloslastele 3:1-2
"Kui te nüüd koos Kristusega olete üles äratatud uude ellu..."
Kas usute, et teid on äratatud uude ellu?
"...jagades seega Tema ülestõusmist surnuist,
siis otsige seda rikkust, igavest aaret, mis on ülal,
kus Kristus istub Jumala paremal käel."
2. salm: "Mõtelge sellele ja hoidke oma mõtteid sellel,
mis on ülal,
kõrgematel asjadel, mitte sellel, mis on maa peal."
Jumal andis meile uskumatu kingituse-
mõistuse.
Isegi teaduslikult on hämmastav, kui vähe me oma mõistust kasutame,
milleks see võimeline on
ja mitut funktsiooni see iga päev täidab.
Mõistus on fenomenaalne kingitus Jumalalt.
Ta on andnud meile võime,
et kui midagi pähe võtame,
ei peata meid enam miski.
Me tõesti suudame teha pea kõike, mida teha otsustame.
Sellepärast, kui inimesed ütlevad:
"Tead, ma ei saa trenni teha."
Ärge nüüd pahandage, aga tõde on see, et te lihtsalt ei taha.
"Ma ei saa võlgadest lahti, see on liiga suur probleem!"
Tegelik põhjus on aga see, et te ei taha maksta selle hinda,
et likvideerida
kõik see jama,
mille sina...
Tohib selle välja öelda?
Jama, mille ise kokku keerasid.
Tean, et õnnetuid asjaolusi tuleb ette,
mida kontrollida ei saa.
Sellega ma üldse ei vaidle.
Meie aga räägime oma osast -
kui elame priiskavat elu, tasume selle eest hiljem.
Dave ja mina jäime võlgadesse krediitkaarte kasutades.
Siis otsustasime, et tahame võlgadest lahti saada
ja me ostud olid pikka aega piiratud.
Seda pole küll meeldiv teha, küll aga on meeldiv elada võlgadeta.
Inimesed ütlevad:
"Tahan Jumalaga aega veeta ja palvetada, aga mul pole aega."
Vaadake, meil kõigil on sama palju aega.
Meil kõigil on 24 tundi päevas.
Ise valid, mida sellega teed.
Kui aega pole, pead millestki muust loobuma,
sest mitte miski ei toimi,
kui Jumal pole esikohal.
Öeldes: "Kui teeme otsuse, ei peata meid miski,"
usun, et see on Jumala kingitus meile.
Piibliski oli koht, kus Jumal pidi tulema
ja inimeste keeled segi ajama,
sest nad olid kõik kokkuleppele jõudnud.
Jumal ütles, et midagi peab ette võtma,
sest nad püüavad ehitada torni taevasse
ja neid on seal nii palju,
et kui neil selline eesmärk on, siis nad selle ka ehitavad.
See iseenesest juba näitab,
et on hämmastav, mida me teha suudame,
kui ütleme: "Usun, et Jumala abiga saan sellega hakkama!
Olen otsuse teinud ja ma ei muuda seda!"
Probleem on selles,
et langetame otsuse ja siis muudame seda.
Siis teeme otsuse ja Kurat veenab meid ümber
või me arvame, et see on liiga raske.
Peame otsustama ja sellele kindlaks jääma.
Kui oled otsustanud võita, siis võidad.
Kindlasti tead 2 Korintlastele 10:4-5, mis ütleb:
"Me kummutame targutused ja purustame iga kõrkuse,
mis tõstab end jumalatunnetuse vastu."
Kurat paneb me pähe mõtteid, mis on Jumala Sõna vastu.
Piibel käsib meil need kummutada.
Räägime sõnadest ja vaatame Õpetussõnad 18:20-21
Mulle meeldib see.
"Oma suu viljast saab mehe kõht täis,
ta küllastub oma huulte saagist - nii halvast kui heast."
Oih!
Jätame selle ekraanile, sest ma ei ole kindel, et te pihta saite
Sõnadel on tagajärjed.
Miks? Sest sõnad on võimu hoidlad.
Mul on klaasis vesi,
aga ma võiks siia ka muda panna, kui tahaks.
Teie sõnad on hoidlad.
Ise valite, millega neid täidate, aga neil on oma tagajärjed.
Te olete nii elevil mu sõnumi pärast.
"Surm ja elu on keele võimuses..."
Üks veel: "Tühjad sõnad lekivad võimu" ütles Watchman Nee.
"Tühjad sõnad lekivad võimu."
2 Timoteosele 2:16
"Labastest tühijuttudest hoidu aga eemale!
Nende rääkijad ju lähevad aina kaugemale jumalakartmatuses."
Toon tühijuttudest näite -
kui terve päeva suu kinni hoida ja kuulata, mida inimesed räägivad,
siis nad ütlevad väga rumalaid asju.
Asju, millel puudub igasugune loogika.
Inimesed ütevad mulle pidevalt:
"Joyce, ma armastan sind nii, et anna või otsad!"
Mispeale ma mõtlen:
"Jää ikka pigem ellu, kui et otsad annad!
Ma pingutan ikka selle nimel, et sa võiks elada ja mitte otsi anda!"
Ütleme ka: "See lihtsalt tapab mind!"
"Tapab!"
Räägime surmast rohkem kui elust!
Tühijutt - "See on nii raske!", "Ma ei suuda seda teha!"
"Ma ei muutu iial!"
"Ma olen nii loll!"
"Ma ei suuda iial kaalu langetada!"
"Ma ei saa iial võlgadest lahti!"
"Ma ei saa iial head tööd!"
"Ma ei saa iial ametikõrgendust!"
Kui juba rääkida, siis parem ütle midagi, mis sind aitab,
mitte midagi sellist, mis sind ja su enesetunnet kahjustab.
Teate miks? Harjumus!
Harjumus öelda, mida teised ütlevad
või ütleme ise, misiganes pähe tuleb.
Vaenlane määraku vaid väike deemon,
kes on meie kõrva lähedal,
kes sööstaks meile mõtteid,
mis lähevad kõrvast sisse ja suust välja.
Ja nii terve päeva!
Jumal tahab, et me sellele "ei" ütleks ja Jumala Sõna täis oleks,
nii et sõnad hoopis meie seest tuleks.
Kumba sina teed?
Kui keegi küsib: "Mida täna õppisid?", võid neile näidata.
Andsin teile just jutluse!
Sa ei ütle, mida tunned,
vaid seda, mis on tõde!
Sõnad ja mõtted eelnevad tegudele.
Teisi harjumusi pole mõtet enne luuagi,
kui sul pole Jumala harjumust.
Las Jumal õpetada sulle ka mõtete ja sõnade väge läbi oma Sõna.
Kui teil sellest veel õpetusmaterjale pole,
siis minge minu materjalide laua juurde.
Kui sealt mõtete ja sõnade kohta midagi ei leia,
siis sa ei ole otsinud.
Seal on kõik, mida hing ihaldab.
Usun isegi, et pole probleemi, mille kohta sa sealt õpetust ei leiaks.
Mul on midagi pea iga teema kohta.
Nüüd räägime harjumusest olla otsustav.
Kellel teist on raske otsuseid langetada?
Kes teist langetab neid liiga kiiresti?
See olen mina.
Mõned langetavad neid liiga kiiresti, mõned liiga aeglaselt
ja mõned ei langeta neid üldse.
Theodor Roosevelt ütles:
"Igal otsust nõudval hetkel on parim otsus õige otsus,
parimuselt teine on vale otsus
ja halvim, mida teha, on teha mitte midagi."
Mulle meeldib see!
Muidugi on kõige parem teha õige valik.
Kuid samas ütleb ta,
et vale otsus on parem, kui otsustamata jätmine.
Sellepärast enamus ei tee midagi, sest nad kardavad teha valesti.
Küsite, miks on parem valesti teha, kui üldse mitte midagi teha?
Aga seetõttu, et kui sa ei tee midagi, siis sa ka ei tea, mis on õige või vale.
Et teada saada, pead vahel midagi tegema,
siis näed, kas asi toimib või mitte.
Ärge aga tehke rumalaid otsuseid
või rutates, ilma läbi mõtlemata.
Peame endale aru andma, mida teeme.
Kui aga oled palvetanud,
selle üle mõelnud ja valikuid kaalunud,
siis mida sa teed, kui sa ei langeta otsust?
Kõige hullem ja piinarikkam koht, kus olla,
on otsustamatus.
Teadmine, et pead otsustama ja sul pole õrna aimugi, mida teha.
Siinolijatestki on mõned täna olukorras,
kus te ei tea, mida teha.
Palveta veel mõnda aega ja ma usun, et Jumal näitab sulle,
kuid lõpuks pead ikkagi...
...midagi proovima.
Aga kui sellest midagi välja ei tule?
Aga mis siis, kui tuleb?
Kui teed väikese sammu, ilma liiga suurt tükki hammustamata,
siis vaata, kas Jumal avab selle ukse?
Võib-olla näed, et polegi väga viga.
"Leidsin vist midagi!"
Kui teed sammu ja varba ära lööd, ole tark ja tõmba tagasi.
Ära jätka valesse suunda minemist, kui midagi ei toimi.
Inimesed, kes keset teed seisavad, aetakse alati alla.
Aamen?
"Härra, milles peitub teie edu saladus?"
küsis reporter panga presidendilt.
Ta ütles: "Kaks sõna on mu saladus."
"Ja mis need sõnad on, härra?"
"Õiged otsused."
"Härra, kuidas Te langetate õigeid otsuseid?"
"Üks sõna" vastas ta.
"Ja mis see sõna on?"
"Kogemus."
"Ja kuidas Te kogemusi saate?"
"Kaks sõna." vastas panga president.
"Ja mis need on?" - "Valed otsused."
Nii et tema edu kasvas välja õigetest otsustest.
Ja kuidas ta õppis neid tegema?
Valesid otsuseid tehes ja neist õppides.
Pole ühtegi inimest, kes kõike alati õigesti teeks,
aga sa ei saa ainult hirmus elada ja pelglik olla,
kuna kardad valesti otsustada.
Usun, et on olemas põhjused, miks inimesed ei langeta otsuseid.
Üks põhjus on ehk see,
et nende vanemad ei lubanud neil kunagi
enda eest otsustada.
Vanemad,
kui teie lapsed hakkavad suureks saama
ja aastad mööduvad,
siis laske neil veidi enam oma enda otsuseid langetada,
kuniks olete õpetanud neile,
kuidas olla vastutav oma enda elu eest.
Kui teeme kõik oma laste eest ära, siis sandistame neid.
Peame laskma neil endil mõned vead teha
ja õppida läbi raskuste,
mis toimib ja mis mitte.
Te olete kuidagi liiga vaiksed.
Kas see siis pole nii?
Tean, et me ei taha, et nad haiget saaksid.
Tahame neid sellest hoida.
Olin ise oma pesamunaga selline, kes nüüd on 33 aastane.
Kui ta sündis, olles mu noorim...
Meil oli tol ajal juba 3 teismelist.
Otsustasin, et tahan veel ühte last,
kuigi Dave arvas, et olen aru kaotanud.
Kuid saime aru, et see oli Jumala tahe.
Nüüd on ta J.Meyeri teenistuse tegevdirektor USA-s,
nii et mul on hea meel, et ta mul olemas on,
sest muidu oleks mul palju rohkem tööd.
Kuna ta aga oli mu pesamuna,
tahtsin teha kõik tema eest ära.
Kui peaksin seda uuesti tegema, teeksin seda veidi teisiti,
kuid õpetan teile paljuski oma vigadest.
Kuid need vead olid igati tegemist väärt,
kui te neist midagigi õpite ja nende kordamist väldite.
Nii et kui teil on raskusi lahti laskmisega...Ema!
Isad, sama käib ka teie kohta -
ärge sandistage nende tulevikku, kuna te ei lase neil oma valikuid teha.
Teadagi sõltub see vanusest ja teistest teguritest.
"Otsustamatud inimesed
võivad olla kõhklevad enda ja oma võimete suhtes.
Nii on väga paljude inimestega."
Mul on raskusi lugemisega, valgustus ei ole just kõige parem.
Seisan siiapoole, et näeksin.
"Saatanale meeldib meisse hirme ja ebakindlust sisendada,
mis meid halvab
ega lase meil vajalikke otsusi langetada."
Ära ole nii ebakindel, et ei suuda otsuseid langetada.
Inimeste meele järgi olemine võib hoida teid otsustusvõimest.
Kardad, et su otsus ei meeldi kõigile
ja nad hakkavad sinust taga rääkima.
Arvatavasti räägivad nad sinust niikuinii.
Mida iganes sa ka ei teeks - sinust räägitakse ikkagi.
Üks on kindel - alati leidub keegi, kelle ei meeldi miski, mida teed.
Nii et hakka aga ise otsustama, ilma teiste heakskiitu otsimata.
Mõned inimesed kardavad eksida.
Nende uhkus ei luba neil oma eksimustele mõeldagi.
Harjutage minuga, öeldes: "Ma eksisin!"
Meil on üks televaataja, kellel seda väga vaja on.
Ausalt, sain tugeva tunnistuse oma südames.
Sa vaatad seda saadet praegu
ja peamine, mida tegema pead, on jõudma punkti,
kus öelda: "Ma tegin vea."
Ära otsi vabandusi ega õigusta end.
Lihtsalt ütle: "Ma tegin vea."
See kõik kuulub inimkogemuse juurde.
Vigade tegemine on osa inimkogemusest.
Kui teame, kes Kristuses oleme, siis vea tegemine ei nulli meid.
Mina teen vigu!
Kes teist vigu teeb?
Parem siis juba seda tunnistada
ja mitte lasta sel oma tulevikku kontrollida.
Kui otsus on tehtud, pead asja lõpuni viima.
"Mõned jäävad otsustusvõimetuks,
et mitte vastutada eelseisva töö eest
pärast otsuse vastuvõtmist."
Pean vist seda kordama.
Umbes sama on väitega: "Pühendun sellele uue aasta algul."
Aga milleks oodata?
Sest lükkad edasi sellega kaasnevat valu,
ebamugavust, tööd, ohverdusi jms.
Aga ega see siis edasi lükkamisega lihtsamaks lähe.
Huvitav, mis juhtuks, kui teame, et midagi vajab tegemist
ja teeme selle lihtsalt ära.
Jättes kõrvale kogu ajugümnastika ja enese ribadeks mõtlemise
ning otsustades: "See on see, mis vajab tegemist,
mistõttu lähen ja teen selle ära, sest siis on tehtud.
Langetan otsuse, jään sellele kindlaks
ja see ei kummita mind elu lõpuni.
Teeme lihtsalt ära ja saab sellega ühele poole."
Tahan näha aktiveeritud inimesi,
kes teevad, mis on nende elus õige.
Ära lase teistel enda eest otsustada!
Otsige Jumala heakskiitu, mitte inimeste oma.
Lase ennast Pühal Vaimul juhtida!
Aamen?
Nüüd räägin veidi headest harjumustest.
Istun vist siia ja pean teiega ühe emaliku vestluse.
Tunnen, et pean nagu ema rolli võtma ja rääkima teiega, kui oma lastega.
Valmis?
Peate enda eest paremini hoolitsema.
Tahan, et oleksite terved!
Jäädes vanemaks, tahan, et oleksite tugevad,
täis energiat ja suutelised tegema kõike, mida Jumal te elult ootab.
Ma ei taha, et kulutaksite kogu oma energia
oma elu esimesele 20-30 aastale,
olles läbi põlenud ajaks, kui olete 60-70 aastased või vanemad
Kuulake, kuigi räägin seda tihti, nii et te arvatavasti juba teate seda,
aga oma järgmisel sünnipäeval, u. 8 kuu pärast,
saan ma 70 aastaseks.
Mu enesetunne on nii hea!
Tunnen end paremini, kui 35 aastaselt.
Mul on energiat, teen kõvasti tööd, aga ka puhkan palju.
Olen õppinud töötama ja mängima.
Toitun hästi, joon palju vett ja teen trenni.
Tean, et kõik vihkavad trenni mainimist,
kuid mida iganes sa ka teed - isegi, kui vaid kõnnid,
aga liigutama peab.
Jutu iva on, et Jumal andis meile palju liigeseid,
et saaksime liikuda.
Vaata, kui palju liigeseid sul on!
Need on kõik loodud,
et saaksime liikuda ja midagi teha, mitte....
lebada pult käes...
"Ma ei saa aru, miks mu enesetunne nii halb on?"
Näitan teile salmi,
mis on üks mu lemmikuid, kuid mis võib kõhedust tekitada.
Olete te näinud sellist salmi?
Õpetussõnad 18:9
"See, kes oma töös on loid, on hävitaja vend."
Miks see nii ütleb?
Sest kui sa oma asjade eest ei hoolitse,
aitad sa mingil määral kaasa selle hävingule.
Nagu Dave enne ütles:
"Mida elu sulle annab, selle eest kanna ka hoolt."
"Ja see, kes ei pürgi enda tervenemise poole,
on enesetapja vend."
Teeme väikese ülestunnistuse.
Kes teist ei hoolitse enda eest nii nagu peaks?
Nalja teete või?
Pidage nüüd kinni! 90% teist?
Teie tervis on üks parimaid kingitusi Jumalalt.
Isegi, kui end hästi tunned, ilma enda eest hoolitsemata,
ei tunne te ennast nii igavesti,
kui enda eest praegu hoolitsema ei hakka.
Näen seda kogu aeg.
Nooremad inimesed - mul on hea meel, et siin olete,
kuid vahel olete selles teemas kõige hooletumad.
"Olen 2-3ni öösel üleval, magan 2 tundi,
lähen tööle, mis vahet seal on?"
Ma ei ütle, et lõbutseda ei tohi,
kuid kindlasti tuleks seda mõistusega võtta,
sest ühel päeval oled sa 72.
Jah, sa mõtled praegu, et: "Appikene, keegi ei saa nii vana olla!"
aga kunagi saad sa ka ise nii vanaks!
Galaatlastele 5:16 ütleb: "Ma tahan öelda: käige Vaimus,
olles tundlik Tema suhtes ja Tema poolt juhitud;
siis te ei täida lihalikke himusid,
mis tähendab inimloomust ilma Jumalata."
Usun, et suudame luua häid harjumusi.
Ja kui me käime Vaimus,
tehes Jumalale meelepäraseid valikuid,
ajame me automaatselt välja kõik hävitava oma elust.
Oleme rääkinud harjumustest.
Oleme koostanud tegevuskava,
kuidas häid harjumusi luua ja halbu murda.
See hõlmab 4-osalist õpetust CD-l ja DVD-l,
isiklik töövihik,
ja "Loo üks, murra üks" igapäevased meeldetuletused.
See on hea abimees, mis sind harjumuste osas aitab.
Kui oled huvitatud, on saadaval ka raamat:
"Heade harjumuste juurutamine ja halbade juurimine."
Kasuta seda aega, et tegeleda asjadega oma elus,
mis sulle niikuinii ei meeldi ja su õnnetuks teevad;
millest tahad lahti saada, lootes, et need ise ära lähevad.
Tegelikult ei kao need iseenesest kuhugi,
kuid usun, et see näitab,
kuidas meeldivalt ja lihtsalt oma elus väärtuslikke muudatusi teha.
Jumal õnnistagu sind! Aitäh!
Loo häid harjumusi, kasutades tegevuskava
"Heade harjumuste juurutamine ja halbade juurimine."
Üle 4 tunni õpetusi CD-l ja DVD-l, isiklik töövihik
ja igapäevased meeldetuletused
aitavad tegevuskaval su ellu rõõmu ja väge tuua.
Telli juba täna, kasutades ekraanil olevat informatsiooni
või külasta meid joycemeyer.org
Oled sa kunagi arvanud, et Jumal on su peale pahane?
See on levinud probleem nii sees- kui väljaspool kirikut.
Jumala armastuse mõistmine
vabastab teid süütundest ja hukkamõistust.
Paljud jooksevad hirmunult Jumalast eemale,
selle asemel, et joosta Jumala poole.
Otsusta enam mitte kunagi hirmus elada
ja tea, et Jumal ei ole su peale pahane.
Tõlge: Eda Gray
Saade valmis tänu J.Meyeri teenistuspartnerite toele.